Օրինակ, 2017 թվականի հունվարի 1-ի դրությամբ Հայաստանում կովերի գլխաքանակը եղել է 295 հազար 974: Նախորդ տարվա համեմատ կովերի գլխաքանակը շոշափելիորեն նվազել էր՝ մոտ 23 հազարով: Կովերի գլխաքանակի անկումը, բնականաբար, պետք է հանգեցնի արտադրված կաթի ծավալների անկմանը: Բայց այս պարզ թվաբանությունը Հայաստանում չի գործում: Երեւի մեր կովերի անձնազոհությունից է՝ կովերի գլխաքանակի նվազումը հանգեցրել է կաթի արտադրության աճին: Եթե 2016թ. առաջին 9 ամիսներին մեր կովերը ավելի շատ գլխաքանակով տվել են 646.8 հազար տոննա կաթ, ապա ավելի քիչ գլխաքանակով 2017 թ. նույն ժամանակահատվածում տվել են 651.6 հազար տոննա: Այսինքն, կովերի 23 հազարով նվազելը հանգեցրել է կաթի մոտ 5 հազար տոննա ավելի արտադրությանը: